text:
Semper mi a bringa e gueranan normal na fabor di nos isla. Awor tin un cos nobo, bisti cu un bachi bieu, ta blof tur caminda cu nan si ta bay kibra DIARIO, cu nos ta un medio di shisheria y cu nan tin e berdadero dominio riba e campo. Shonnan, lubida. Boso no ta bay yega ni cerca di e rioleringnan cu ta core rond di e zona politico. E holo so lo manda boso flou. Bringa cu boca, sin conoce e materia y e tereno bon ta un gran estupidez! Y bringa cu lo mehor cu ta existi ta un bobedad di cerebronan hopi smal. Nos ta cla pa acepta cualke reto, di ken cu ta, cu e garantia cu nos no ta bay perde.
Mi no sa si Gobierno ta na soño o ta sirbi mes e no ta sirbi. Nos isla ta ser invadi pa un legion di malandro cu ta causando problemanan serio di preocupacion den Pueblo. Casi tur dia tin atraco cu arma, o invasion di propiedadnan aheno, o atakenan personal pa horta o lastima un ciudadano, enfin, tur loke un comunidad no ta desea, pero cu si ta sosodiendo cu frecuencia riba nos isla. For di e momento cu Gobierno a dal porta habri pa cualke bandido bin sin e necesidad di un escrutinio riba su pasado y su comportacion, e problemanan serio pa nos isla a cuminza. Anto mescos cu Gobierno a dal e porta habri e por dal e cera back pa protege nos poblacion di e infeccion criminal cu a invadi nos teritorio y no ta parce di tin fin.
Si ta e Ministro di Husticia no ta sirbi, reemplaze; si nos leynan ta demasiado suave cu e malhechornan anto ordena Parlamento pa fortifica nan te na cualke extremo cu por yuda evita mas di e criminalidadnan menciona. Unda tin e boluntad pa logra algo, e ta worde logra, pero e boluntad mester tey, firme, sin hesitacion, pa debolbe nos e Aruba cu nos ta stima y kier protege. Mi no ta compronde di con Gobierno a ser forza pa elimina e visa necesario pa tanto pais unda desorden ta hopi frecuente y bandidahe tin un campo fertil pa funciona. Ta con nos ta bay lidia cu un auge asina grandi di criminalidad cu e poco armanan cu nos Leynan ta ofrece? Nos no ta prepara pa enfrenta semehante situacion cu e condicionnan existente!!
Tumami na bon o tumami na malo; mi unico interes den duna mi opinion ta purba contribui na e solucionnan cu mester bin cu urgencia pa debolbe nos e trankilidad cu cual nos ta custumbra di biba. Nos no por sigui riba e caminda aki di destruccion, pasobra e lo conduci nos pa un abismo, cu ta su punto natural di terminacion.
SI Gobierno djis admiti cu e no por soluciona e problema di criminalidad, e bisa asina, djey hala un banda y laga otronan cu si por, tuma over y cuminza pone un fin na e auge di criminalidad pasobra ya Pueblo no por wanta mas. Mester bin un fin rapido na tanto desorden, tanto violacion di Ley, tanto arma den man di e bandidonan, y crea un biaha mas e ambiente adecuado pa desaroya bidenan sano pa e bienestar di nos comunidad y di nos isla.


c: text/html

text:
Top FAQ's
Ora e dokter di cas haya cu ta necesario y cu e como bo dokter di cas no por yuda bo of no por yuda bo mas paso ta rekeri di cuido specialisa. Sin embargo, despues di e diagnostico of tratamento di e specialista, semper e pashent por bay bek na man di su dokter di cas pa sigui haya e cuido via su dokter di cas.
Awendia e mayoria di e dokternan di cas ta haci uzo di Traige. Traige ta e evaluacion di pashentnan den diferente categoria, na unda nan ta wordo clasifica segun e gravedad di e sintomanan, lesionnan y malesa. E (traige) ta wordo aplica na Spoed Eisende Hulp (SEH) di hospital y na e dokter di cas na warda pa por determina e urgencia di pashentnan cu ta yega. E meta di Traige ta pa establece prioridad y dicidi cua pashentnan mester haya tratamento medico prome y cua pashentnan por warda un tempo cortico of largo riba ayudo. Den oficina di e dokternan di cas ta poniendo cada biaha mas atencion na Traige hustamente pa contesta y guia den bon direccion e cantidad grandi di e pashentnan y pa percura cu e cuido wordo duna na e bon momento. Pa e motibo ey mes, e assistente di e dokter di cas lo haci abo como pashent pregunta pa asina yuda bo mas miho.
No mester tin miedo pa conta e asistente di dokter loke ta pasabo. Cada asistente di dokter ta traha bou secresia medico igual cu e dokter di cas y tur otro dunado di servicio den e cadena di cuido medico na Aruba.
E praktijkondersteuner ta un persona studia riba e nivel HBO y cu amplio experiencia den e ramo di cuido di pashent. E rol di e praktijkondersteuner ta pa asisti e dokter di cas den e cuido y guia di pashentnan diabetico of pashentnan cu malesanan cardiovascular. E praktijkondersteuner ta e persona cu ta duna e pashent informacion, guia y motivacion pa e pashent por keda cumpli cu su controlnan regular y pa e pashent cumpli cu e tumamento di su remedinan segun prescripcion di e dokter di cas. E praktijkondersteuner ta traha independiente, siguiendo e plan di tratamento di e dokter di cas y bou di e responsabilidad di e dokter di cas. Por wak ambos como un ekipo trahando hunto na bienestar di e pashent.
AZV ta stimula e prome liña di cuido. E dokter di cas ta un profesional medico cu a siña pa duna tratamento y cuido medico riba un tereno masha amplio mes incluyendo e guia pa personanan cu malesa cronico. Banda di esey, e dokter di cas ta un persona di confianza cu kende e pashent por consulta tur su sintomanan incluyendo su bienestar y of malesanan den famia. Esaki ta nifica cu tin hopi malesa cu e dokter di cas mes por trata.

robotstxt: allowed

filter: keep


text:
Awe dia Internashonal di Hypertenshon nos mester ban pa ménos salu I mas salú, segun Parlamentario Giselle Mc William
Awe 17 di mei 2018 mundu ta para ketu riba e malesa hypertenshon i kon ta bai atendé ku e malesa aki ku ta kousa hopi otro malesanan manera esun di kurason, atake selebral I problema di nir etc. Mirando e sifranan haltu di persona ku tin hypertenshon aki na Kòrsou (21%) i aportando na un mihó Kòrsou mi ta aserka Minister di GMN Sra.Camelia Römer pa konhuntamente ku e maneho pa redusí konsumo di suku tambe inkluí e redukshon di salu. Resientemente nos a mira paisnan México i tambe Argentina ku tambe tin sifranan haltu bou di nan poblashon pa loke ta trata hypertenshon a tuma akshon pa kombatí esaki.Nan a inisiá kampañanan i leinan ku ta prohibí salu riba mesanan di restorant i establesimentu nan di kome. Esaki konhuntamente ku dòkternan ku mester tin e tarea di splika tur nan pashèntnan e problemanan ku salu por trese kuné pa nan salú.Tambe na tur establesimentu un splikashon di problema ku salu por trese na pa nan salú ,ku tur hende por lesa. Ménos salu, mas salu mester yuda nos baha e sifranan haltu di e malesa di hypertenshon I otro malesanan ku ta kompaña esaki i ala es yuda baha gastu den Salubridat.


text:
Aruba Bank Walk & Run Day 1
ORANJESTAD – Ayera a ranca sali e registracion pa locual ta bai bira e di 13 edicion di e Aruba Bank Walk...
ORANJESTAD – E grupo di corredor di 297 Runners hunto cu e compania di Nature’s Discount ta anuncia e 2nd Nature’s Discount Walk...
SANTA CRUZ – E Betico Croes Memorial Day Run ta wordo considera como e prome careda grandi riba e calendar di e anja...
ORANJESTAD – Awe a tuma lugar e di 12 edicion di e Donkey Sanctuary Walk. Tur aña e sanctuario pa nos buriconan...
ORANJESTAD – Dia 25 di Januari ta tuma lugar e Betico Croes Memorial Day Run organisa pa iBISA cu ta sali dilanti...
ORANJESTAD – E organisacion di Curacao Baseball Week durante nan clinica pa mucha a presenta e programa di MLB Pitch, Hit and...
ORANJESTAD – Riba Bucutiweg a tuma lugar diasabra mainta e competencia di 1, 2 y 3 kilometer den Deporte Escolar. E careda a...
ORANJESTAD – Awe ta cuminsa e popular evento di deportivo di aña, cual ta e Aruba Bank Walk & Run 2016, cu ta...


text:
Ta konosí ku hopi Antiano no ta gusta músika klásiko. Hopi hende ta kere ku músika klásiko ta prosedente for di Oropa i no ta kuadra ku nos kultura. Asta tin hende ku ta haña músika klásiko laf, mientras ku nan nunka no ta skuch’é. Pues nan opinion no ta basá riba análisis i eksperensha propio, sino riba ignoransia.
ARCO ta kolektando videonan di músika ekstraordinario di tur parti di mundu. Nos ta buskando piesanan konosí òf ménos konosí ku nos ta konsiderá ekselente. Den e kuadro ei nos a selektá un piesa di e konosido kompositor Edward Grieg di Noruega.
Su muzik ta klásiko. Si bo no sa skucha e tipo di músika aki, nos por bisa bo solamente: ‘Purbele’. Bo no tin nada di pèrdè. E piesa aki plùs esun akibou (‘Un anochi riba un montaña kalvo’) ta realmente ekstraordinario. E piesa di Grieg lo pone bo kurazon bati duru duru. E tenshon ta build up tremendo, te ora e ta eksplotá den un klimaks di bos ku welek fenomenal.


text:
Willemstad - Minister di Enseñansa, Siensia, Kultura i Deporte sra. Irene Dick a irma awe mainta e kontratonan ku di un banda e kompania Chinés CMEC, ku ta perkurá pa e panelnan solar i di otro banda Aqualectra ku lo ta garantisá e parti di know how pa mantenshon i kompras di e surplus na enerhia solar produsi riba dak di e promee 5 skolnan.
Enseñansa Liber- enkargo FMS garantisá te aña eskolar 2017-2018
Willemstad - Minister di Enseñansa, Siensia, Kultura i Deporte sra Irene Dick kontentu di e trabounan desplegá pa Fundashon Material pa Skol a firma awe e enkargonan na FMS pa den kuadro di e Lei di Enseñansa Liber kontinua ku e trabounan di suminstro di e maaterialnan nesesario pa studiantenan na nos skolnan.
Gobièrnu a entregá e promé medaya di premio nobo "Grandesa di Kòrsou"
Willemstad - Esaki ta e promé medaya Grandesa di Kòrsou diseño di Gilian Vinck di Kas di Kultura.
Ofisina di Reibeweis ta ofresé su diskulpa pa e inkumbiniensia
Willemstad - Ya pa algun dia Ofisina di Reibeweis no por brinda e kalidat di servisio ku su klientenan a bin ta kustumbrá kuné último aña.
Entregá di yabinan di SGO Goslingaschool .
Willemstad - Minister di Enseñansa, Siensia, Kultura i Deporte Sra. Irene Dick i Minister di Asuntunan General nos promé minister sr. Ben Whiteman a entregá ayera tardi e yabinan di SGO Goslingaschool na e direktora sra. Germaine Scherptong.
Komunikado di Fundashon Kòrsou Transparente.
Willemstad - Kòrsou ta un demokrasia. Esaki kier men ku abo i tur otro hende ku ta bai vota lo disidí, ken lo bai goberná nos pais pa e siguiente kuater aña nan.
Trabounan a start na Marie Pampeon Wèst.
WILLEMSTAD - Djamars dia 20 di Sèptèmber trabounan na Marie Pampoen Wèst a start ofisialmente pa medio di un ‘groundbreaking’. E trabounan aki ta forma parti di e masterplan pa desaroyo di Marie Pampoen.


text:
-
Capitaine Superslip film télécharger voir en ligne online 2017
Capitaine Superslip film télécharger Voir en ligne Complet 📅 Fecha Di Landamentu : 4 Oktober… Lesa mas
-
L’Etoile de Noël télécharger streaming complet vf
L’Etoile de Noël télécharger streaming complet vf 📅 Fecha Di Landamentu : 15 Novèmber 2017 📅… Lesa mas
-
Coco télécharger film HD 2017
Coco télécharger film HD 2017 📅 Fecha Di Landamentu : 29 Novèmber 2017 📅 📺 Di… Lesa mas
-
Tor Ragnarok deskargá pelíkula yen
Tor Ragnarok deskargá pelíkula frances Yen 📅 Fecha Di Landamentu : 25 Oktober 2017 📅… Lesa mas
-
Di use di e Mondi ta encarga di pelicula vostfr 2017
E As di e Mondi – deskargá pelíkula 📅 Fecha Di Landamentu : 26… Lesa mas
-
E Planta di Simon di Supremo di encarga di pelicula
E Planta di Simon di Supremo di encarga di pelicula 📅 Fecha Di Landamentu : 2 Augustus… Lesa mas
-
Varia i e Stat di mil dies lanta ta encarga di pelicula
Varia i e Stat di mil dies planta – deskargá pelíkula Training 📅 Fecha… Lesa mas
-
Mi ta Mahos i Bètsabé 3 area di encarga gratis
Mi ta Mahos i Bètsabé 3 – area di encarga di Training liber 📅 Fecha Di Landamentu… Lesa mas
-
Vigilansia di playa vigilansia di e encarga yen di frances
Vigilansia di playa vigilansia di e encarga yen di frances 📅 Fecha Di Landamentu : 21… Lesa mas
-
E Mama 2017 encarga pelíkula yen liber drip VOSTFR
E Mama 2017 encarga pelíkula yen liber drip 📅 Fecha Di Landamentu : 14… Lesa mas


text:
Abogado Anthony Ruiz ta abogado di MEP. Nan a cuminsa cu un caso sumario pa mustra corte cu MEP ta e partido cu a entrega e peticion pa e parada riba e ultimo diadomingo como prome. A haci esaki dia 4 di Januari y te dia 11 di September, 10 dia prome cu e parada diadomingo, partido MEP ta haya carta di sr. Mike Eman, bisando cu e ta nenga e peticion di MEP y e ta duna su mes e parada pa e ultimo diadomingo. MEP a haya esaki naturalmente hopi straño, pasobra nan a mustra den tur e manehonan cu Gobierno tin y tabata tin presente inspector di polis y comisario di polis presente, cu e maneho ta cu esun cu entrega prome, ta esun cu ta haya e permiso prome. Pa e mesun motibo eynan, MEP a entrega su peticion dia 4 di Januari y AVP a entrega su peticion dia 7 di Mei. Asina mes hues ta bisa cu e ta haya cu AVP ta hay’e prome, pasobra e ordo y siguridad ta un di e argumentonan cu por wordo uza pa nenga un peticion di un partido, ta den geding, si dos partido ta den cuestion, si dos partido haya e parada riba e mesun dia. Loke ta remarcabel ta cu despues cu ora e caso aki a termina, a haya sa cu AVP a uza un carta di dia 6 di September di comisario di polis, manda pa minister presidente, el a mande aden den caso di corte, cu el a keda sin mustra e di dos pagina di e carta ey. A bisa hues, cu e carta aki di 6 di September, kier e di dos pagina. Pero hues no a worry cu e carta. Si tene na cuenta cu hues y polis a bisa cu e unico motibo cu por nenge ta cu si acaso ordo y siguridad ta den geding. Mando di polis ta bisa cu nan ta haya lamentabel cu ta mantene e punto riba e hecho cu bo ta duna AVP e permiso, siendo cu MEP ta prome y e maneho ta, esun cu bin prome tin cu bay prome, y den e ultimo carta, e zin ta bisa, si bo ta persisti, como maneho policial, por maneha tur dos. Ruiz no por conclui otro, cu a wordo scondi pa MEP y pa hues y esey, si hues tabata tin’e den su mas, awe el a dicidi otro. E unico argumento cu el a duna ta, ta e orden y siguridad. Si mando policial ta bisa cu e por garantisa e siguridad, si dos partido hay’e y abo ta sconde e informacion ey deliberadamente, e ora ey por bisa cu e decision di hues aki y hues no por yuda. Ruiz ta tum’e un tiki culpabel si den e sentido cu ta haci un remarke cu e carta, unda e di dos pagina di e carta aki ta y cu e momento cu Gobierno ta sinta banda di dje y e abogado di Gobierno ta sinta, no a presenta e carta ey. Na momento cu a presenta e carta ey, e caso lo tabata morto.
Awor aki, hues a basa su sentencia riba “bedrog”, un mentira, cu e no por yuda y Ruiz tampoco no por yuda pasobra e no tabata tin’e.
Por imagina cu den e trabao aki, gana y perde ta hopi cerca di otro. Pero si ta perde na e manera aki, pasobra bo contrapartido ta sconde documento cu ta asina esencial cu por a conduci pa abo gana e caso of en todo caso bo tabata tin tanto partido MEP y AVP cu bo por a complace, pasobra esey tabata e intencion di KPA, cu bo ta organisa dos parada y nan lo maneh’e pa tur hende ta contento e dia ey.
Pero si e carta aki a mira luz di dia y cu hues lo tabata tin’e den su man, siguramente e decision aki lo tabata otro.
Abogado Anthony Ruiz: Hues a basa su sentencia riba un mentira
Abogado Anthony Ruiz ta abogado di MEP. Nan a cuminsa cu un caso sumario pa mustra corte cu MEP ta e partido cu a entrega e peticion pa e parada riba e ultimo diadomingo como prome. A haci esaki dia 4 di Januari y te dia 11 di September, 10 dia prome cu e parada diadomingo, partido MEP ta haya carta di sr. Mike Eman, bisando cu e ta nenga e peticion di MEP y e ta duna su mes e parada pa e ultimo diadomingo. MEP a haya esaki naturalmente hopi straño, pasobra nan a mustra den tur e manehonan cu Gobierno tin y tabata tin presente inspector di polis y comisario di polis presente, cu e maneho ta cu esun cu entrega prome, ta esun cu ta haya e permiso prome. Pa e mesun motibo eynan, MEP a entrega su peticion dia 4 di Januari y AVP a entrega su peticion dia 7 di Mei. Asina mes hues ta bisa cu e ta haya cu AVP ta hay’e prome, pasobra e ordo y siguridad ta un di e argumentonan cu por wordo uza pa nenga un peticion di un partido, ta den geding, si dos partido ta den cuestion, si dos partido haya e parada riba e mesun dia. Loke ta remarcabel ta cu despues cu ora e caso aki a termina, a haya sa cu AVP a uza un carta di dia 6 di September di comisario di polis, manda pa minister presidente, el a mande aden den caso di corte, cu el a keda sin mustra e di dos pagina di e carta ey. A bisa hues, cu e carta aki di 6 di September, kier e di dos pagina. Pero hues no a worry cu e carta. Si tene na cuenta cu hues y polis a bisa cu e unico motibo cu por nenge ta cu si acaso ordo y siguridad ta den geding. Mando di polis ta bisa cu nan ta haya lamentabel cu ta mantene e punto riba e hecho cu bo ta duna AVP e permiso, siendo cu MEP ta prome y e maneho ta, esun cu bin prome tin cu bay prome, y den e ultimo carta, e zin ta bisa, si bo ta persisti, como maneho policial, por maneha tur dos. Ruiz no por conclui otro, cu a wordo scondi pa MEP y pa hues y esey, si hues tabata tin’e den su mas, awe el a dicidi otro. E unico argumento cu el a duna ta, ta e orden y siguridad. Si mando policial ta bisa cu e por garantisa e siguridad, si dos partido hay’e y abo ta sconde e informacion ey deliberadamente, e ora ey por bisa cu e decision di hues aki y hues no por yuda. Ruiz ta tum’e un tiki culpabel si den e sentido cu ta haci un remarke cu e carta, unda e di dos pagina di e carta aki ta y cu e momento cu Gobierno ta sinta banda di dje y e abogado di Gobierno ta sinta, no a presenta e carta ey. Na momento cu a presenta e carta ey, e caso lo tabata morto.


text:
Na Hulanda tin hopi variashon di estudio ku ta wòrdu ofresé. Tantu riba nivel di mbo, hbo i universidat (wo). Ta sumamente importante pa bo sa kiko bo ke studia i no wordu hiba aki paya dor di influensha di otro nan. Si bo no sa ahinda kiko pa studia, evalua wak kiko ta bo interesnan i hasi un studiekeuze test.
Bishitá e websitenan di e skolnan i wak kua estudio ta pas ku bo interesnan.
Ta rekomendabel pa dediká tempu den buska e estudio ku bo ke hasi i ku ta kuadra ku bo interesnan. Tambe wak kiko ta e merkado di trabou. No ta sabí pa skohe algu ku no tin trabou pe riba merkado. Paso ta pèrdèmentu di tempu pa a hinka energia, sèn i tempu den un estudio ku despues bo no tin benefisio di dje.
Loke ta di importansha tambe ta, puntra bo mes dikon bo a skohe e estudio ei. Ta dor di preshon di otronan, dor ku bo amigunan tambe ta bai studia esei, dor ku bo famia ta haña ku esei ta bon? Evalua esaki pa bo mes.


text:
ORANJESTAD – Nos a ricibi e grato noticia cu e talentoso hoben pelotero Brandon Rincones ta firma cu e ekipo di Boston Red Sox. Brandon Rincones, pelotero di Stars Organization, semper conoci pa su abilidad den defensa y pa su curason grandi, sin miedo, semper kla pa asumi tur reto cu tur confiansa den su mes. Brandon Rincones pa añas a sa di hunga shortstop y diferente posishonan den infield y tambe pitcher den e selekshonan di Aruba for di edad chikito te na grandi.
Brandon ta sali di un famia di baseball, su Padu y Madu Sr. Eric y Evelina Rincones fundadornan di Aruba Center League, su Opa y Oma Mundo y Haydee Albus, su omo y tanta grandi nan Boy(qepd) y Ina Croes fundador di Aruba North League, su omo grandi nan y leyenda den baseball Arubano Victor Albus y Jozef Albus (qepd). Brandon semper su soño tabata pa hunga baseball profesional. Hopi dedika semper na deporte y semper guia y encurasha door di su mayornan, e conocido Head Coach y President di Stars Organization, Elwin Rincones y Yuneida Rincones-Albus semper a tuma e wega di baseball hopi na serio, y a dedika como famia nan bida den formashon y progreso di su talento.
Awe trabow duro, sacrificio y dedikashon ta habri porta pa un pelotero stima pa tur. Nos di Sport Zone Aruba ta hopi contento cu e logro aki pa Brandon Rincones y kier a desea Brandon tur clase di exito den su futuro carera como beisbolista profesional y nos tin e fe y confiansa cu porta nan lo habri pe pa asina nos por tin un yiu di tera mas den Grandes Ligas.
Nos di Sports Zone Aruba tin entendi cu Brandon lo ta firmando su contract den e dianan venidero na e Jet Blue Park cu ta Boston Red Sox su facility na Fort Myers. Sport Zone Aruba y Baseball Aruba lo tin tur informashon exclusivo pa cu “contract signing” den e dia nan nos dilanti. Masha Pabien Brandon, y awor e trabou ta bai cuminsa! Exito!


text:
Bon trabou di polis ! Great Job By Curacao Police in Drug Bust
7 Arma i 184 kilo cocaina, 11 kilo mariwana i 18.000 florin konfiská awe !
7 Weapons plus 184 Kilos of cocaine, 11 Kilos Marijuana and fls/naf 18.000 Guilders confiscated today!
Djamars den oranan di mardugá un unidat polisial ku tabata kore riba Schottegatweg-Noord a tuma nota di dos vehíkulo sospechoso i a duna e shofùrnan òrdu pa para. E shofùrnan no a duna oido na esaki i inmediatamente a kuminsá un persekushon i ku yudansa di un otro unidat a logra para un di e vehíkulonan aki riba e krusada Schottegatweg-Noord/Suffisantweg.
Durante di kontrol riba e vehíkulo aki, a bin topa den e outo aki:
1 shotgun; 6 pistol; Un kantidat grandi di munishon; 184 kilo di kokaina i 11 kilo di mariwana.
Na e sitio a detené alrededor di 01.35’or, e hòmbernan L.M.Q.Y di 16 aña i B.G.Y. di 19 aña, ámbos nase na Kòrsou.
E otro vehíkulo a sigui kore bai i den besindario di Bullenbaai e okupantenan a baha bai, drenta mondi i los algun tiru riba polis.
Kontinuando ku e investigashon a tene un entrada hudisial na diferente adrès i a konfiská 18 mil florin na plaka kèsh. A konfiská mas leu tur droga, arma i e dos vehíkulonan. Investigashon den e kaso aki ta kontinuá
Categories: Caribbean News, Curacao Crime


text:
Organisashonnan
Sektor di Infrastruktura i Planifikashon Urbano
Servisio pa Atministrashon i Maneho di Tereno Públiko (Domeinbeheer)
Domeinbeheer ta responsabel pa kompra i benta di tereno i konstrukshonnan. Domeinbeheer ta responsabel tambe pa, na un manera optimal, asigná i manehá terenonan públiko, awanan teritorial i bienesnan inmóbil di gobièrnu di Kòrsou.
Domeinbeheer ta duna terenonan públiko na suidadanonan òf kompanianan pa nan por traha kas, pa metanan komersial i industrial, pa metanan turístiko i agrario. Pa hasi esaki, Domeinbeheer, na nòmber di Gobièrnu di Kòrsou, ta kobra erfpagt of hür. Banda di tur esaki, Domeinbeheer ta kontrolá tambe okupashon ilegal di terenonan di gobièrnu i ta aktua si ta nesesario kontra di esaki.
adrès, tarea i produktonan di Servisio pa Atministrashon i Maneho di Tereno Públiko
Servisio pa Planifikashon Urbano
Servisio pa Planifikashon Urbano (ROP) ta sòru pa uso duradero i balansa di e espasio di Kòrsou. ROP ta evaluá petishonnan pa desaroyonan urbano nobo i situashonnan aktual pa sòru ku nan ta kumpli nivel di kalidat ku e maneho di Gobièrnu ta stipulá. E responsabilidat di ROP ta konsistí di ordená i duna forma na e espasio públiko di Kòrsou.
adrès, tarea i produktonan di Servisio pa Planifikashon Urbano
Servisio pa Obra Públiko
Servisio pa Obra Públiko ta sòru pa mantenshon i konstrukshon nobo di infrastruktura físiko (riba tera i bou di tera), fasilidatnan públiko, espasionan públiko i áreanan ‘bèrdè’.
OW ta, den poko palabra, e organisashon di konstrukshon i ingenieria sivil di Kòrsou. E organisashon aki ta responsabel tambe pa atministrashon di e mapa topografiko di Kòrsou, kùrmentu di instalashonnan di koriente, i tambe kùrmentu di ketelnan di stom.
Sektor di Tráfiko i Transporte
Servisio Meteorológiko di Kòrsou
Servisio meteorologiko Korsou, miho konosi komo Meteo Korsou, ta e sentro di data i konosementu pa loke ta meteorologia, sismologia i klimatologia. Meteo ta e instansia di Gobiernu ku ta saka boletin di wer pa Korsou.
adrès, tarea i produktonan di Servisio Meteorológiko di Kòrsou
Servisio pa Tráfiko i Transporte
Servisio pa Trafiko i Transporte ta e organisashon di Gobiernu ku ta duna konseho pa loke ta permitnan pa transporte publiko. E organisashon ta responsabel tambe pa registrashon, dokumentashon I kurmentu di vehikulonan motorisa. Servisio pa Trafiko i Transporte ta parsialmente responsabel tambe pa garantisa un trafiko sigur.
adrès, tarea i produktonan di Servisio pa Tráfiko i Transporte
Outoridat Marítimo di Kòrsou
Outoridat Marítimo di Kòrsou ta responsabel pa barkunan seif i nabegashon limpi riba laman. Tin tratadonan internashonal ku tur barku tin ku kumpli kuné i MAC ta kontrolá esei.
Outoridat di Aviashon Sivil di Kòrsou
Outoridat di Aviashon Sivil di Kòrsou ta sòru pa e struktura i kordinashon di e kuadronan den kual por práktika aviashon na un manera sigur. E organisashon aki ta supervisá kòntròl di tráfiko aéreo, terenonan di aviashon i kumplimentu ku regla. Tur esaki ta wòrdu hasi pa garantisá ku tur operashon, en general i spesífikamente pa loke ta seguridat di aviashon di e kompanianan di aviashon di Kòrsou, ta keda hasi na un manera sigur. Outoridat di Aviashon Sivil di Kòrsou ta supervisá pues tur asuntu ku tin di haber ku seguridat di aviashon pa Kòrsou.
adrès, tarea i produktonan di Outoridat di Aviashon Sivil di Kòrsou


text:
Na Hulanda tur hende ta obligá di tin un seguro di dòkter. Na momentu ku bo no hasi esaki, bo ta kore e risiko di haña un boet.
Ta di importansha ku bo tin un seguro di dòkter pa evita gastunan ku bo no por paga. Bo por apliká pa seguro for di na momentu ku bo haña bo BSN (Id nummer).
Via di internèt bo por haña un gran variashon di seguro i bo por apliká via di internèt tambe pa e seguro ku bo ta desea. Semper ta bon pa por kompará seguro ku otro dor di wak kiko ta nan tarifa i kiko tur nan ta kubri na momentu di malesa. Bo por asta tuma konseho di otronan ku ya tin un tempu bibá na Hulanda.
Na momentu ku bo no tin un seguro i situashon di malesa presentá, bo mes lo tin ku kubri tur e gastunan mediko, ku ta un suma bastante haltu.
Na momentu ku un nota no wordu kubrí dor di e agensia di seguro, bo mes tin ku paga e bedrag kompletu i despues deklara esaki bék na bo agensia di seguro. Pa bo por haña bo sen bèk. Riba e website di bo agensia di seguro mes bo por haña un splikashon kon pa hasi esaki.
Ora ku bo ta bai apliká pa un seguro, informa si bo por bini na remarke pa “zorgtoeslag”. Zorgtoeslag ta un kompensashon den bo tarifa di seguro ku bo ta paga tur luna. Pues e ta un tarifa ku bo ta risibí di belastingdienst pa yuda bu paga bo seguro.
Eksperensha ta konta, ku studiantenan ku tin un seguro via di SSC, no ta bini na remarke pa zorgtoeslag. Si akaso bo apliká pa esaki tòg, siendo bo no tin derecho riba djé, bo tin ku paga esaki bèk na belastingdienst, kual ta un bedrag haltu.


text:
RIO – E taekwondista Arubano despues di a qualifica na Mexico a viaha rond di mundo pa asina por a prepara pa e Weganan Olimpico na Rio 2016. Monica Pimentel tawatin un preparacion amplio cu e mihor atletanan den e deporte di Taekwondo, di su experiencianan na Korea, su viahenan pa Spanja y Kazakhstan tur a yuda pa e por a crece den e deporte.
Nos di Sports Zone Aruba a hiba un entrevista amplio cu Monica Pimentel unda e la conta nos di su preparacion pa e Weganan Olimpico Rio 2016.
Monica lo enfrenta Yasmina Aziz di Francia pa 11or ora di Aruba. Nos ta desea Monica Pimentel tur clase di exito!


text:
Kòrsou number 2 ‘Isla mas romántiko den Karibe’
WILLEMSTAD- 15 di desèmber 2014 – Resientemente Kòrsou a keda selektá pa partisipá den e kompetensia di ‘10 Best Readers Choice Travel Award’ di USA TODAY den e kategoria di ‘Best Romantic Caribbean Island’. Despues di 4 siman ku por a vota pa e ‘Isla mas romántiko den Karibe’ e resultado a bira konosí ku Kòrsou a sali number dos den e kompetensia. Nevis a sali number un.
E wèpsait di USA TODAY a anunsiá e sobra paisnan ku tambe a kai den premio, kualnan ta Anguilla number 3, St. Lucia number 4 i Martinique number 5. Mas aleu e wèpsait ta menshoná ku Kòrsou a keda sólido pará na puesto number 2. Curaçao e ‘C’ den e islanan hulandes ABC ta konosí pa su sentro di siudat vibrante i su 40 playanan, di e manera aki e wèpsait a deskribí Kòrsou. Via di e wèpsait di USA TODAY por mira e resultado. Ofisina di Turismo di Kòrsou (CTB) ta gradisí tur persona ku a vota pa Kòrsou pa asina Kòrsou por a konkista e puesto number 2 den e kompetensia ‘Isla mas romántiko den Karibe’.


text:
AMSTERDAM/LONDON- E compania Koninklijk Shell diahuebs a raporta un aumento di 42% di su ganashi den e prome kwartaal. Esaki ta e nivel mas halto den mas di tres aña, danki na e prijs y produccion di petroleo. Pero su accionnan a cay debi na problemanan den cash flow, cual a faya tur pronostico.
Expectativanan ta halto pa Shell sigui genera ganashinan halto como tambe un cash flow mas fuerte despues di e cu e compania Britanico-Hulandes a vence su rival di mas grandi Exxon Mobile na 2017, danki na reduccion di gastonan y miho eficiencia.
Pero accionnnan di Shell a cay cu 2.1% debi na e cu e cash flow no a alcansa e pronosticonan, a pesar di cu e ganashinan a aumenta mas di loke tabata spera te na 5.3 miyon dollar. E indice di energia Europeo mas amplia a subi cu 0.9%.
E focus pa e companianan di petroleo grandi den e ultimo temponan tabata e regreso na un cash flow liber, particularmente debi na con fuerte e Q1 ta normalmente ta ‘seasonal’ pa e grupo”, según analistanan Barclays a bisa den un nota, cual a bisa di tabata spera un reaccion negativo.
Ta spera cu e principal companianan petrolero di mundo genera mas efectivo na 2008 cu na cualkier otro momento di e decada despues di tres aña di recortenan, pero e directiva ta sigui di ta cauteloso mei mei di e incertidumbre riba e prijsnan a corto y largo plazo.
Shell den su di cuater trimester a descarta su dividendo scrip den un señal di confiansa di cu e lo por mantene rond di 15 biyon den pagonan anual di dividendo sin cu e mester bay fia despues di cu e prijs abao di petroleo pa tres aña.
E compania ta planea pa cumpra accionnan pa 25 biyon dollar pa 2020 pa asina compensa e efecto dilutivo di e scrip y su compra di BG Group pa 54 biyon dollar.
E director financiero, Jessica Uhl, no a specifica ki tempo Shell lo cuminsa cumpra e accionnan bek, y el a bisa cu e reporteronan cu e compania no tabata “ariba caminda pero cu e no a yega ainda”, ya cu e ta focus prome den reduci e debe y paga dividendo.
Despues di a faye e expectativanan di e trimester anterior, e cash flow di Shell di su operacionnan den e prome trimester di 2018 a recobra 9.43 biyon dollar, pero asina mes e tabata poco zwak cu 9.5 biyon dollar di e aña anterior. E cash flow apenas a cambia na 5.178 biyon dollar.
Segun Uhl, e falta di cash flow ta debi na pagonan di hedging relaciona cu e subida di prijsnan di petroleo y pagonan di belasting.
E ingreso netto ta ser atribui na e accionistanan, basa ariba un costo actual di e suministro (CCS) y excluyendo e item identifica, el a aumenta na 5.322 biyon dollar, superando e consenso di 5.277 biyon dollar. Un aña prome, e ingreso netto tabata di 3.754 biyon dollar.
Fuente: https://finance.yahoo.com


text:
Air Transat ta agregá Kòrsou na su 36 destinashonnan
WILLEMSTAD- 9 sèptèmber 2015– Air Transat resientemente a anunsiá Kòrsou komo su destinashon di mas nobo. Total, e aerolinea tin 36 destinashon prosedente di Toronto, Canada. Kuminsando 20 di desèmber 2015, Air Transat lo tin buelonan direkto pa Kòrsou for di Toronto riba tur djadumingu te ku dia 3 di aprel di otro aña.
Pa kompletá e eksperensia Transat Tours lo ofresé biahenan inklusivo. Esaki ta nifiká ku tin posibilidat di kumpra pasashi i hotèl ku estadia den 4 hotèl, kualnan ta; Renaissance Curaçao Resort & Casino, Santa Barbara Beach & Golf Resort, Hilton Curaçao i Sunscape Curaçao Resort, Spa & Casino. Últimamente Kòrsou a konosé un oumento signifikante den turismo for di Canada. Esaki ta hasi Kòrsou e destinashon karibense ku a konosé mas kresementu di turistanan for di Canada di akuerdo ku statistiknan di Caribbean Tourism Organization.
Tokante di Transat Tours Canada:
Transat ta spesialisá den biahenan di vakashon pa tur kontinente. Transat Tours Canada ta desaroyá i alabes komersialisá un lista amplio di produkto, esaki ta inkluí entre otro vakashon pa destinashonnan ku tin playa, vakashon bou di guia i biahe krusero.


text:
Kralendijk - Resientemente e hóben Alvinson Soliana a partisipá na un kompetensia di bodybuilding na Toronto, Canada.
Orario nobo pa trùk di pan
Kralendijk – Den su afan pa mantené siguridat gezaghèber Edison Rijna a proponé pa adaptá e regulashonnan di e Ordenansa General di Polis / Algemene Politie Keur – APK (P.B. 1919, nr 25). Entrante 15 di ougùstùs 2017 a introdusí orario nobo pa trùk di pan.
PROFESOR WIJFFELS SERKA GEZAGHÈBER RELASHONÁ KU PARKE DI ALGA
Kralendijk, Den kuadro di e proyekto di parke di Alga i Boneiru duradero profesor Rene Wijffels di Wageningen Hulanda djabièrnè último a pone gezaghèber sr. Edison Rijna na altura di e desaroyonan ku ta tumando lugá últimamente aki na Boneiru.
Regulashon nobo di APK pa hasi e proseso di pidimentu di pèrmit mas fásil
Kralendijk – Resientemente gezaghèber Edison Rijna a tuma e desishon pa introdusí normanan nobo den kuadro di e Ordenansa General di Polis / Algemene Politie Keur - APK (P.B. 1919, nr 25), ku ta kai bou di responsabilidat di gezaghèber.
Fundashon Kuido Profeshonal pa Mucha a risibí tres bùs.
Kralendijk - Djabièrnè den oranan di atardi e diputado enkargá ku Asuntunan Sosial i Bienestar i Kuido sr. Edsel Cecilia a hasi entrega di dos yabi di bùs na dos hóben di Fundashon Kuido Profeshonal pa Mucha
Kolegio Ehekutivo di Entidat Públiko Boneiru ta introdusí Protokòl pa Músika
Kralendijk – Den kuadro di mantenshon di òrden públiko i den palabrashon ku Kuerpo Polisial Hulanda Karibense, Kolegio Ehekutivo ta introdusí e Protokòl pa Músika, un protokòl nobo pa tokamentu di músika.
Bida di Kunuku
Kralendijk - Koperativa KRIABON ta aktivo riba diferente tereno ku tin di haber ku e bida di kunuku. KRIABON a kombersá ku profeshonalnan di Universidat di Wageningen na Hulanda tokante posibilidatnan ku tin riba e tereno di krio di bestia profeshonal na Boneiru.
Plak, klek, laik i gana!
Kralendijk - E organisashonnan tras di ‘Nos ta Biba di Naturalesa’ ta alargá e akshon di steker ku nos a tene durante Regata di Boneiru te ku fin di novèmber. Plak e steker di akshon ‘Nos ta Biba di Naturalesa’ riba bo outo, saka un potrèt di dje i bo tin chèns riba un bunita premio.
KALÈNDER 2018 ENTREGÁ NA GEZAGHÈBER EDISON RIJNA
Kralendijk, ‘Traha huntu ta realisá soño’ esei ta e portada di e kalènder 2018 ku gezaghèber Edison Rijna a risibí for di man di Rudsel Doran gerente general di Jong Bonaire.
"Drempelnan ta netamente pa mas seguridat den trafiko".
Kralendijk – Resientemente gobièrnu di Boneiru a laga pone algun drèmpel na sierto sitionan riba kareteranan. Esaki ta netamente pa trese mas seguridat den tráfiko.
Gezaghèber a yama e ‘OCTA Innovation Teamleader’ sr Milan Jezic von Gesseneck bonbiní.
Kralendijk – Djaluna último 16 di òktober gezaghèber Rijna a risibí bishita for di Brussel. E lider di e trayekto di Inovashon di Union Oropeo, sr Milan Jezic von Gesseneck ta di bishita na Boneiru pa promové i stimulá Inovashon riba e isla aki.


text:
Oranjestad, – Camara di Comercio y Industria a tuma nota di varios keho, di tanto ciudadano individual como di empresario local riba e situacion dificil den transporte aereo, especialmente entre e islanan y tambe pa paisnan bisiña riba continente.
E reclamonan ta concentra mas tanto riba maneho di e casonan di retraso y/o cancelacion di vuelo, cu ta hiba na perdida di vuelo di conexion, imposibilidad pa yega destino final mesun dia, cu consecuencia di mester hospeda den hotel, gasto extra, etc.
E aspectonan mas menciona ta e trato di parti di personal di e lineanan di aviacion, variando di tardanza den anuncia retraso, no mencionando e tipo ni duracion di retraso cu ta bay tin; cancelacion di vuelo completo y falta di claridad y cooperacion pa yega na alternativa pa cancelacion.
Den caso di retraso grandi ta surgi e posibilidad pa biaha cu otro vuelo, cu pa via di e retraso lo sali prome cu e vuelo retrasa mes. Ta sinti cu no semper e compania ta trata e asunto cu diligencia, pa purba reduci e molester pa e pasahero mas tanto posibel, reglando posibilidad pa cambia pa e otro vuelo cu por percura pa e retraso pa e pasahero ta menos cu den caso di sinta warda te ora e vuelo original mes tuma luga. Esaki naturalmente ta solamente posibel segun cu tin cupo disponibel den e avion di e vuelo alternativo.
Tambe ultimamente mas y mas aerolinea ta cuminsa cobra pa maleta, pero no semper ta keda cla kico ta e derecho di e pasahero ora su maleta perde of yega cu daño.
En todo caso ta di comprende cu un pasahero, cu ta perhudica caba pasobra e no ta bay yega na e ora stipula y talbes tin compromiso planea di antemano na e luga di destino, por conta riba maximo colaboracion di e linea aereo pa resolve problema unda cu esey ta posiblel. Esaki no solamente como gesto di cortesia, sino tambe pasobra retraso por tin consecuencia financiero pa e pasahero, sigur pa por ehemplo empresario cu ta biahando pa asunto di negoshi.
Bill of Rights pa pasahero?
Talbes ta bira tempo tambe pa cuminsa pensa riba regulacion den ley di derecho di pasahero, den caso di p.e. retraso/cancelacion di vuelo, pero tambe den caso di perdida di maleta o otro pertenencia, etc.
Nos por observa cu na otro pais ya caba ta existi regla pa esaki, manera ta e caso na Europa, unda e Comision Europeo cu ta atende tambe transporte, a formula regla pa pasahero, no solamente pa aviacion, sino pa otro manera di biaha como por ehemplo barco, trein, etc. E reglanan di Comision Europeo ta encera aspecto manera trato pa pasahero cu limitacion fisico, retraso, cancelacion, maneho di ekipahe, y transparencia di prijs.
Nos no mester copia tur cos manera e teritorionan grandi aki ta haci, pero nos mester por adapta e reglanan aki pa nan ta adecuado pa uso den nos situacion di pais chikito. Imposicion di regla general lo tin e bentaha cu e ta aplicabel pa tur aerolinea, di tal manera cu esaki lo no tin consecuencia negativo pa posicion competitivo di ningun compania di aviacion.
Aruba, 9 october 2014
Camara di Comercio y Industria (KvK)


text:
Ora di krea Rijksdienstcn.com nos ta dediká hopi atenshon na aksesibilidat, kalidat di kreashon i e fasilidad pa lokalis’e. Nos aspirashon ta pa ofresé tur informashon di tal forma, ku tur hende por usa i tira un bista den nan.
A krea e website segun e Modelo di Kalidat Norma di Web (Kwaliteitsmodel Webrichtlijnen). E nòrmanan aki ta basá riba kombenionan internashonal rekonosí tokante aksesibilidat, durabilidadt interkambio i lokalisashon di e websitenan.
Kreashon di websitenan segun e Modelo di Kalidad Norma di Web ta ofresé e sigiente bentahanan:
- Aksesibel den forma mihó i duradero pa hende i mashinnan di buskeda.
- Website mas lihé.
- Prepará pa futuro (entre otro: aplikashonnan mobil).
- Restitushon mas haltu riba Invershon.
- Mihó trabou di dunamentu di enkargo.
- Manehamentu di risiko administrativo.


text: Security atento di renaissance hotel a capta un homber diadomingo atardi a kibra den un auto di huur staciona den e caya unda antes tabata ministerio publico. Patruya ta bay di biaha despues di a keda para pa e security y a constata cu di berdad tin un bloki den e auto unda e homber a usa esaki pa kibra e glas y purba horta aden. Polis a sali en busca di e sospechoso y topa cune. Un adicto ambulante y a topa cu un cuchiu basta grandi den su poder y a tuma esaki den beslag. E adicto ambulante a keda deteni topa y a bay cune warda.


text:
Djadumingu mainta Emma Sint Jago, presidente di Fundashon Arte i Kultura, a entregá
Johannes Trinidad (Johans) rekonosimentu komo artista. Johans (78) ta toka kitara den e
grupo Foyan Boys. FuHiKuBo i Museo Chich’i Tan ta partner den e dunamentu aki di
rekonosimentu. E foto ta mustra momentu ku Emma Sint Jago tabata entregá Johans Trinidad su rekonosimentu. E tabata den kompania di su famianan i integrantenan di Foyan Boys, e grupo den kua e ta militá.
Rekonosimentu pa Johans Trinidad
Djadumingu mainta Emma Sint Jago, presidente di Fundashon Arte i Kultura, a entregá


text:
Rol di Hulanda
Denter di Reino Hulandes, Hulanda tin un tarea di cuido pa ex-colonianan. Organisacion di Nacionnan Uni a stipula e tarea aki. Pa cu esey Hulanda ta responsabel pa bienestar di tur subdito denter di Reino. Un miho bienestar ta surgi pa medio di un gobernacion fuerte, un economia sano, mantencion corecto di ley y bon enseñansa.
Hulanda, denter di Reino, tambe ta responsabel pa hurisprudencia y pa combatimento di criminalidad y droga. Por ehempel pa medio di un bon organisacion policial y un Ministerio Publico fuerte. No obstante cu Aruba, Corsou y Sint Maarten ta paisnan autonomo, e tareanan aki ta demasiado pisa pa e islanan so. No solamente den suficiente capacidad pa un personal bon prepara, sino tambe den material adecua.
Puntonan di bista di relacionnan estatal
Cu e relacionnan estatal nobo Hulanda kier:
- yuda Corsou y Sint Maarten cu nan deseo pa bira un pais autonomo denter di Reino;
- un bon gobernacion cu ta liber di corupcion;
- drecha bienestar di e poblacion di e ex-islanan BES;
- sanea un gran parti di e debe nacional di e parti Caribeño di Hulanda. Total esaki ta 1.7 miljard Euro;
- vigila temporalmente e maneho di presupuesto y di finansa di Corsou y di Sint Maarten;
- keda coopera cu e dirigentenan local pa combati criminalidad y negoshi di droga entre Aruba, Corsou, Sint Maarten y e ex-islanan BES.


text:
ORANJESTAD (AAN): Fundacion Parlamento Hubenil Aruba ta organisa nan proyecto anual “summer courses 2017”. Summercourses ta un proyecto sumamente exitoso y sigur cu e aña aki esaki no lo ta excepcion! Summer courses ta dirigi pa hobennan di edad 14 pa 23 aña den nos comunidad. E cursonan lo tuma lugar dia 17,18 Y 19 di July 2017 na Piedra Plat Entertainment Center cuminsando for di 9or di mainta. Registration lo cuminsa for di 8:30 di mainta.
E aña aki lo tin diferente curso sumamente atractivo pa nos hobennan. E cursonan lo ta entre otro conoce bo mes, communication skills, time& project management Y tambe public speaking. E lo ta tres dia y lo ricibi cuater workshop pa dia. E aña aki e comision organisador di Summer Courses haci hopi enfoke pa haci cursonan hopi mas interactivo. Summercourses lo ta diferente for di e añanan anterior. Lo maak mee un Summer Courses full diferente.
Parlamento Hubenil ta kere cu nos hobennan mester por ta hopi mas activo y productivo den vakantie grandi, ta pa esaki mes a bin cu e iniciativa pa bin cu un proyecto asina, stimulando e “continuous learning” di nos hobennan. Si bo ta un hoben cu lo ta bayendo studia afor e aña aki, esaki siguramente lo ta un bon oportunidad pa asina bo prepara bo mes cu tips pa e bida nobo como future professional.
Lo tin bus saliendo for di 7Am for di Centro di bario Lago Heights sigui pa Theresita Center, Centro di Bario Brazil, Centro di Bario Savaneta, Club Universal na Pos Chiquito Y pa ultimo Club Estrella pa yega 8:30Am Piedra Plat Entertainment Center.
E prijs pa tur 3 dia ta di ALF. 15 florin of por paga 7.50 pa dia. Pa inscribi y forma parti di Summer Courses por tuma contacto cu Parlamento Hubenil na 5886860/ 5838856 of na youthparliamentaruba@gmail.com of tambe por pasa na nan oficina situa na YMCA Dakota entre 9am pa 5pm.
Kier a gradeci e sponsornan cu a contribui na Summercourses 2017 cu ta CEDE Aruba y Feria Social, Maggy’s Aruba, Boolchands y Sams.


text:
FORT LAUDERDALE, Merca- E ex militar a nace na New Jersey 28 aña pasa, riba 6 di januari 2017. El a yega e Aeropuerto Internacional di Fort Lauderdale desde Anchorage (Alaska). Den e sala di yegada el a pasa man cu’n tas y a bay baño.
Den e tas tabata tin un arma cu el a recarga den baña, cu cual el sali despues bayendo bek pa e sala y cuminsa tira riba e hendenan di manera indiscrimina. E sucedido a keda graba ariba e videonan di e camaranan di siguridad.
Santiago ta un veterano di guera di Irak y ta deteni actualmente den un centro di detencion federal di Miami. Akinan e ta ricibiendo tratamento medico pa psychofrenia.
Autor di tiroteo den airport di Fort Lauderdale declara mentalmente instabiel
FORT LAUDERDALE, Merca- E ex militar a nace na New Jersey 28 aña pasa, riba 6 di januari 2017. El a yega e Aeropuerto Internacional di Fort Lauderdale desde Anchorage (Alaska). Den e sala di yegada el a pasa man cu’n tas y a bay baño.


text:
Pa hopi hende, ora cu nan yega pa prome biaha na Seccion di Asistencia di Urgencia, miho conoci como Prome Auxilio (Eerste Hulp) of Poli, nan ta cera conoci cu Hospital. Ki ora bo ta bay na Prome Auxilio y ki ora no? Hopi biaha ta masha dificil pa calcula esaki. Pa evita cu lo bo haya bo ta warda hopi innecesariamente, aki ta sigui informacion importante tocante Asistencia di Urgencia.
Cua pashent?
E Seccion di Asistencia di Urgencia taatende pashent cu:
-
a sufri un accidente, por ehempel, un accidente di trafico, un kemadura of un corta;
-
tin sintoma di malesa agudo, por ehempel, asma, alergia of atake di curason;
-
nan dokter di cas a manda pa interna/trata nan cu urgencia.
E pashentnan aki ta bin riba nan mes of ambulance ta trece nan.
Durante cada warda tin diferente enfermero specialisa y 1 of 2 dokter na Seccion di Asistencia di Urgencia. Dependiendo di e caracter y e gravedad di e kehonan, nan por haci un apelacion na e specialistanan indica.
Wardamento
Ora bo presenta na e loket di Seccion di Asistencia di Urgencia di Hospital, ta stipula con urgente bo necesidad di asistencia medico ta. Esun cu tin necesidad mas urgente di asistencia medico ta prome na turno. Dependiendo di e urgencia y e cantidad di pashent cu presenta, bo ta yega na turno lihe of menos lihe. E wardamento ora ta hopi druk por bira largo pa un pashent cu no tin tanto urgencia.
Seccion di Asistencia di Urgencia di Hospital ta pidi bo comprension pa esaki.
Bay bo dokter di cas prome
E nomber ta papia pa su mes: Seccion di Asistencia di Urgencia. E seccion aki en principio ta destina pa pashent cu mester trata cu urgencia. Pa evita wardamento hopi largo, ta consehabel pa semper bo puntra bo mes prome con urgente bo necesidad di asistencia medico ta. Miho ta pa prome cu tur cos bo tuma contacto cu bo dokter di cas of e dokter na warda. Den caso cu bo mester di asistencia di un specialista, bo dokter di cas of e dokter na warda lo manda bo cerca un cierto specialista na Hospital of pafo di Hospital.
Privacidad
Relaciona cu privacidad y trankilidad di e pashentnan cu ta den e Seccion di Asistencia di Urgencia, Hospital ta suplica bo pa limita bo acompañantenan na un solo persona.
E otro acompañantenan por keda warda den e sala di espera. Sa sosode cu ta pidi e acompañante pa warda un rato den e sala di espera, pasobra mester efectua un saminacion mas profundo. Den caso cu bo por bolbe bay cerca e pashent, un di e enfermeronan den servicio lo yama bo.
Pa mas informacion
Hospital Dr. Horacio E. Oduber, tel. 5874300 (pidi pa Spoed Eisende Hulp (SEH)). Habri 24 ora pa dia.
Insttuto Medico San Nicolas (ImSan), tel. 584 8833. Habri 24 ora pa dia.


text:
Soledad cronico, esun cu ta permanece, ta mas peligroso pa salud, compara cu alcoholismo of obesidad y hasta e por mata, segun e neurocientifico Argentino, Facundo Manes, autor di “Usar el cerebro”, un buki caminda cu e ta propone conoce e menta pa biba miho.
Sinto bo mes so ta un mecanismo biologico manera tin hamber of sed, pero e diferencia ta caminda cu un persona por come of bebe y su problemanan ta caba, pero e no por sali riba caya y grita “mi kier tin amigo!” pa yena e bashi ey, Manes a bisa Efe.
Ademas di mantene bao di e nivelnan di colesterol y cu e glucose den sanger y evita hipertension, sigaria, stress y sobrepeso, mester ta asiduo na cosnan cu ta haci bon na e celebro manera ehecisio, bida social, desafionan intelectual manera siña un idioma of toca un instrumento musical y percura pa drumi bon, e ta bisa. Den e bida social ta drenta den combati cu soledad.
Manes ta, entre otro cargo, presidente di e Federacion Mundial di Investigacion Neurologico y fundado di e Instituto di Neurologia Cognitivo di Argentina.
Den su opinion, aunke celebronan di Argentino, Ruso, Chines of Spañonan, pa nombra algun nacionalidad, ta biologicamente similar, ciencia a demostra cu por papia di un celebro specifico di un pais. “Awendia nos sa cu cultura, historianan comparti, memorianan colectivo y hende cu ta rond di nos ta crea schemanan mental,” el a bisa.
Ciencia a avansa mas den e conocemento di e celebro den e ultimo temponan cu henter historia di humanidad, pero aunda ta keda pa siña di e unico organo cu ta trata di compronde su mes.”
Manes ta hari di e “mito” cu e ser humano solamente a desaroya un 10% di e capacidad celebral. “Esun cu a inventa esey solamente el a logra desaroya e 10%, e ta bisa.
Aunke nos sa di e mecanismonan di memoria, tumamento di decision, proceso creativo, lenguahe y di con e emocionnan ta influi den e conductanan, falta di responde preguntanan dificil. “Nos no tin idea di con e circuitonan neuronal ta duna luga na pensamento intimo y subhetivo,” el a señala.
Un di e descubrimentonan mas interesante, na su huicio, ta cu e organonan cu “no por wordo comprendi den un conexion aisla sino den un conexion social.” E condicion ey a haci cu e especie humano ta na e luga cu ta den e comparacion cu otro animalnan y a sobrevivi.
Aunke “Maraviyoso”, e tecnologia mester wordo uza cu “cautela” pasobra ciencia ta desconoce ainda cu e efectonan por tin den un celebro den desaroyo “ya cu te cu 20 aña e no ta desaroya por completo.”
“Un uzo exhaustivo di e tecnologia ta agota nos recursonan cognitivo, cu ta limita y por genera stress of adiccion,” e ta afirma.
Riba e enfermedadnan celebra ta e prome causa di discapacidad na mundo, dilanti di atake of accidente.
Fuente: El Universal


text:
Fly Allways for di Sürnam a inougurá buelo pa Kòrsou
WILLEMSTAD- 25 di yüni 2017 – Entrante 25 di yüni, Fly Allways a kuminsá ku buelo 2 biaha pa siman riba djadumingu i djárason entre Sürnam i Kòrsou. Na yegada di e promé buelo a hiba palabra Minister di Desaroyo Ekonómiko, Dr. Steven Martina, Chief Commercial Officer di Fly Allways, sr. Masood Kazmi, Chief Commercial Officer di Curaçao Airport Partners, sra. Peggy Croes i CEO di CHATA, sr. Miles Mercera. Minister Martina aekspresá su satisfakshon pa ku e buelo inougural di Fly Allways.
Riba e buelo inougural e crew di Fly Allways a keda kompañá pa diferente medio di komunikashon for di Sürnam ku a bini pa kubri e promé buelo pa Kòrsou. E buelo lo ser efektuá ku un Fokker 70 kual tin un kapasidat di 80 stul. Kòrsou a demostrá di ta un destinashon ideal pa vakashon pa turistanan for di Sürnam. E buelonan di Fly Allways sigur lo yuda pa asina trese mas tantu bishitante pa nos pais.
CTB, CAP i CHATA ta deseá Fly Allways tur kos bon ku e buelonan pa Kòrsou.


text:
Dentro di poco comision fiho di Salud den Parlamento lo reuni cu AZV unda nan lo pidi pa duna un presentacion y pa por contesta un serie di pregunta cu nan tin, parlamentaria Marisol Lopez- Tromp a comenta. Den nos comunidad tin hopi pregunta di kico si y kico no ta wordo haci y dicon den un caso si y den otro no, pero por ta ta lubida cu e organo di AZV ta mara tambe na ley y tambe ta tuma den consideracion e parti financiero.
P’esey mes, segun Lopez-Tromp, Parlamento lo reuni cu nan. A reuni cu AZV caba den e prome mita di aña pasa, pero e biaha aki lo bay tin preguntanan mas specifico riba casonan cu ta tuma luga den comunidad y cu pueblo ta sinti cu nan kier mas informacion y claridad riba nan. Den e cuadro aki por mira cu ultimamente tin fundacionnan ta lantando bou iniciativa propio y ta hayando e sosten di comunidad lo cual si mire for di e banda ey ta hopi positivo pasobra e ta demostra cu nos comunidad ta conbibi cu nos hendenan, pero di otro banda por mira tambe cu tin hopi reproche riba e pakico e fondonan no ta bin for di AZV.
Marisol Lopez-Tromp siguiendo cu e tema di AZV a indica cu den e programa di POR ta revisa rol di AZV unda cu na e momentonan aki e ta bay hopi riba e aspecto curativo y no preventivo y ta un parti importante cu tin e atencion den e programanan di gobernacion. Leynan di AZV lo mester bay wordo revisa y awor cu tin un gobierno nobo sigur lo bay atende cu e necesidad aki.


text:
E parada di karnaval na Kòrsou ta segun mi esun di mas bunita den Reino Ulandes. E amor pa detaye i originalidat ta algu eksepshonal. E parada di mucha, parada di tiner i e gran Marcha ta un enkanto pa bista di hende.
E dedikashon i entusiasmo ta refelehá kompletamente den e partisipantenan. Gruponan di 200 plus i gruponan chikitu ta pone bo para ketu un ratu. Hopi biaha na final bo no por hasi un eskoho kua tabata esun di mas bunita. E Marcha di Despedida, ‘’Le gran final’’ ku ta tuma lugá semper riba un djamars anochi ta na su lugá e gran final. Ta e mesun parada ku esun di djadumingu pero poko mas informal. Hopi trahe ta dòrná ku lus i ta lusi hopi mas. E sensualidat di e partisipantenan femenino, e hòmbernan machu, tur ta di shmenk manera un pintura, e públiko miradó bailando riba ritmonan kayente, wiski ku Sprite i serbes Polar ta skeiru. Bo mester eksperenshá esaki maske ta un biaha. Un fiesta ku kada aña atrobe bo ta anhelá.
Komo kamarógrafo riba Kòrsou niun dia no ta meskos. Sea ta trata di karnaval, un kasamentu òf un dokumental. Kòrsou ta un adorno grandi, ku su poblashon di 109 diferente nashonalidat ku ta bai generashonnan atrás, e beyesa di e arkitektura bieu i e paysahe úniko. E temperatura, e bientu di pasat, e sintimentu di bai poko poko. No ta importá ki banda bo ta dirigí bo kamará, kasi tur kos ta bunita. Esaki ta duna bo un sintimentu di ta privilegiá. Bo ta ripará tambe ora parehanan di brùit ta primintí otro pa ta fiel pa eternidat kanti laman ora solo baha, aktornan ekstranhero ku kada biaha di nobo ta keda sorprendí ora nan filma na un lokalidat bunita atrobe, i e hendenan lokal ku pa kasualidat ta pasa hari i forma parti di un reportahe. Carpe diem ta wòrdu skibí ku lèter kapital, mayoria di biaha esaki no ta komprendibel pa un hende straño. Hopi biaha mi ta purba na splika i despues ta aparesé un sonrisa komprensivo riba kara di e ulandes òf merikano. “It’s a way of life, I like filming it and to be a part of it!


text:
Kralendijk – Bo ke duna un man na un akshon di limpiesa di playa? Djòin Sea Turtle Conservation Bonaire (STCB), STINAPA su Junior Rangernan, WILDCONSCIENCE ku Selibon den un akshon di limpiesa di playa riba djasabra 12 di mei!
18 di Mei, Dia Internashonal di Museo
Kralendijk - Dia 18 di mei ta Dia Internashonal di Museo i ku e aña aki Konseho Internashonal di Museo (ICOM) a skohe komo tema ‘Hyperconnected Museums, New Approaches, New Publics’.
Ofisinanan di Entidat Públiko Boneiru lo ta será pa motibu di dianan di fiesta
Kralendijk - Entrante djabièrné 27 di aprel te ku djamars 1 di mei ofisinanan di Entidat Públiko Boneiru lo ta será.
Reakshon Di Entidat Públiko Boneiru Relashoná Ku Veredikto ‘Scooters Bonaire’
Kralendijk – Relashoná ku publikashonnan resien den medionan di komunikashon tokante e veredikto di Korte den Promé Instansia na Boneiru, den kaso di apelashon di Kragt Boer Management N.V.
Gezaghebber Edison Rijnata Orguyoso Ku E Hóbennan Ku A Partisipá Den E Pelíkula ’’Ezjel
Kralendijk – Ezjel ta e mihó pelíkula kòrtiku ku a sali number unu di Unicef festival di pelíkula di Derechonan di Mucha Karibense.
Beslag riba BOPEC no tin konsekuensha direkto pa produkshon di elektrisidat pa Boneiru
Kralendijk – Djabièrnè atardi, kuater di mei 2018 ConocoPhilips (CP) a buta beslag riba propiedatnan di PdVSA na BOPEC i esaki ta inkluí tambe e kombustibel den e tankinan.
Ocho Programa Nobo Tokante Body Mass Index - Bmi
Kralendijk – Resientemente departamentu di Salubridat Públiko di e Direktorado Komunidat i Kuido a lansa dos proyekto importante.
Seremonia Konmemorashon Fayesidonan Den Segunda Guera Mundial
Kralendijk – Resientemente a tuma lugá e seremonia anual kaminda a konmemorá esnan ku a pèrdè nan bida durante e segunda guera mundial. Esaki a tuma lugá na e monumentu na pia di waf Chicu Mercelina.
Karetera Na Altura Di Cocari Te Ku Pòmp Di Gasolin Lo Asfaltá
Kralendijk – Djamars ultimo diputado enkarga ku infrastruktura sr. Pablo James Kroon a pone su mes na altura di e trabounan ku ta bai inisiá den e bario di Rincon.
Aanpassing Brandstofprijzen Met Ingang Van 1 Mei 2018
Kralendijk - In verband met wijzigingen in de olieprijzen op de internationale markt past het Bonairiaanse eilandsbestuur de prijzen van brandstofproducten aan.
E Di Dos Dia Habrí Di Atletismo Organisá Pa Indebon.
Kralendijk – Djabièrnè 20 di aprel Indebon huntu ku S.V. Athene lo bai tin e di dos dia habrí di atletismo den Stadion di Playa pa mucha hòmber i mucha muhé di 7 te ku 15 aña.


text:
ORANJESTAD - Dia 21 di februari Gobierno di Venezuela a pidi Ministerio di Asuntonan Exterior di Reino pa bay di acuerdo cu nombracion di sr. Carlos Jose Mata Figueroa como e consul general nobo di Venezuela na Aruba.
Dia 27 di februari Ministerio di Relacionnan Exterior di Hulanda a informa cu lo tuma e peticion den tratamento.
E procedura a cana su curso normal y recientemente a finalisa y dia 1 di mei Venezuela a wordo informa cu Reino ta bay di acuerdo cu su admision.
Nombracion di Consul Generalnan den partinan Caribense di Reino ta un asunto cu ta wordo trata na nivel di Reino. E decision a wordo tuma den deliberacion cu Gobierno di Aruba, asina Gobierno di Aruba a informa.
Riba pregunta di prensa cu si e nombracion aki tabata parti di e negosacion entre Minister Stef Blok di Hulanda y autoridadnan Venezolano dia 7 april ultimo na Caracas, Minister Presidente Evelyn Wever-Croes a indica cu manera cu el a wordo informa, Minister Blok no a haci ningun compromiso na Venezuela. E tema a wordo treci dilanti si di parti di Venezuela.
E peticion di Venezuela a wordo trata segun procedura normal. E proceso di screening pa cu acreditacion di e consul tambe a wordo aplica y e screening no a duna indicacion di hechonan cu por a stroba e acreditacion, Prome Minister a indica riba preguntanan tocante posibel antecedentenan criminal di e persona en cuestion.
Pues den e caso aki no lo tin ripiticion di e caso di Carvajal pasobra e procedura corecto a wordo sigui pa tanto Venezuela como Reino den caso di nombracion y admision di sr. Mata Figueroa como consul general di Venezuela na Aruba.


text:
Diaranson ultimo na bispo di Dia di Betico, ex-minister di Husticia, Rudy Croes a presenta su prome buki E Homber’i Pueblo na Biblioteca Nacional Aruba (BNA) su sede principal na Playa.
E acto aki a conta cu presencia di prome minister, Evelyn Wever-Croes y tambe e ministernan Otmar Oduber, Andin Bikker y Rudy Lampe. Ademas di varios parlamentario y invitadonan.
E linguista di Papiamento, Mirto Lacle kende a fungi como MC a refleha entre otro riba e contenido di e buki E Homber’i Pueblo. E titulo aki ta e nomber politico cu sr. Croes a haya ora cu el a drenta arena politico. Den su obra e ta conta con el a drenta politica pa asunto di destino ora cu nan a confronta e fayecimento di Betico na 1986. Rudy kende tabata un bio- analista trahando den Landslaboratorium, ta relata cu hamas y nunca el a pensa pa drenta politica. Pero na aña 1988, el a wordo convenci pa drenta politica pa medio di partido MEP, unda el a yega di bira parlamentario y minister.
Buki
E buki aki ta dividi den tres parti, y cada parti ti diferente aspecto cu e autor ta relata. E di prome parti titula Respet pa e berdad, e autor ta presenta su vision di e lucha politico di su ruman Betico Croes. El a referi na historia, ideologia y obstaculonan cu Betico a pasa aden pa logra su causa prome cu Status Aparte.
E di dos parti ta dedica na Grupo di Betico cu e aña aki ta celebra 50 aña di existencia. Un grupo cu a cuminsa como un tradicion of celebracion den famia mes, ya cu musica tabata un elemento pa mantene nan uni, y despues el a bira un grupo musical tradicional y popular. E tempo aya tabata Betico y su Grupo, pero despues di e fayecimento di e estadista aki, el a bira Grupo di Betico. Durante e acto na BNA, Mirto Lacle a conmemora e feliz memoria di Tommy Croes kende a bay laga nos aña pasa. Tabatin un laso di amistad entre nan dos y sr. Lacle a trece algun anecdota ora cu nan a bay studia hunto na Hulanda pa bira maestro di scol.
E di tres parti sub-titula como: ‘For di mi cuna te na mi tumba’, unda entre otro e ta referi na e tragedia nacional relaciona cu e desaparicion di Natalee Holloway. Algun asuntonan cu el a pasa aden riba diferente persona relaciona cu e caso aki, tempo cu e tabata minister di Husticia.
‘Buki blauw no ta completo’
E autor Rudy Croes prome cu a batisa su buki a haci su comentario riba algun preocupacion cu e tin riba uzo di Papiamento, y tambe riba e asina yama Buki Blauw cu ta contene un lista di palabra pa forma parti di ortografia di nos lenga materno. E no a trece esaki como un critica, ya cu e ta contento cu tabatin un grupo cu a produci e buki aki. Pero e ta haya cu e buki blauw no ta completo.
Sr. Croes su observacion ta cu nan a tuma mucho palabra di otro idioma. Den sintesis sr. Croes su ponencia ta cu si tin palabra na Papiamento pakico uza palabra di otro idioma. Ya cu su preocupacion ta cu nos ta core e peliger cu aki 20 aña ‘nos no ta ni conoce nos Papiamento mas’.
El a gradici e miembronan di e comision cu a organisa e presentacion aki y tur esunnan cu a yud’e pa compila e informacionnan cu el a trece den su obra bibliografico. Tambe el a recorda e feliz memoria di e integrantenan di e Grupo di Betico cu ‘tabata t’ey hunto cu nos y no t’ey mas’.
Punto di bista
Considerando cu den su relato historico e buki ta referi na e referendum di dia 25 di maart 1977 y Accionnan di Augustus Scur, e ex-sindicalista, Leo Yarzagaray a elabora riba dje, durante e presentacion di e buki aki. El a relata cu e tempo aya, sr. Croes como lider di grupo di Landslaboratorium a firma un mocion pa Aruba lucha pa su autodeterminacion y tambe apoya e referendum.
Tambe sr. Yarzagaray a haci entrega di un peticion formal na prome minister Wever-Croes pa entre otro puntonan evalua y considera e fecha di e referendum di 1977 hunto cu Augustus Scur nan balor pa nos historia.
Igualmente durante e presentacion aki tanto docente, Candy Dirkz, como docente y actual parlamentario, Sue Ann Ras a trece nan punto di bista riba e buki aki. Sra. Dirkz kende bou guia di fundacion Lanta Papiamento a yega di duna curso di Papiamento entre otro na sr. Croes, el a balua e bon uzo di Papiamento di e buki aki. Mientras cu parlamentario Ras kende a haci e curso e di dos grado di Papiamento, y como docente di Papiamento na Mavo y parlamentario, a destaca e contribucion cu sr. Croes a haci cu su obra y el a encurasha sr. Croes pa bin cu mas obra.
‘Renacemento di Papiamento’
Bon Dia Aruba a papia cu minister di Enseñansa, sr. Lampe kende a expresa su alegria ya cu e ta sinti cu nos ta ‘bibando un renacemento di Papiamento’. E ta haya cu net den e aña aki cu gobierno a decreta como Aña di Papiamento ta cuminsa den e prome luna cu e presentacion di e buki di sr. Croes na Papiamento tocante entre otro e figura nacional di Betico Croes. Den e contenido di e buki cu e mandatario a wak ariba ariba caba, e ta sinti cu e autor ta ‘enartece e balor di Papiamento di nos comunidad’.
Di su banda directora di BNA, Astrid Britten a expresa na e matutino aki cu e buki E Homber’i Pueblo lo forma parti di nan coleccion nacional, pero tambe e obra aki ta accesibel pa nan bishitantenan tanto na Playa como na San Nicolas. Sra. Britten ta haya cu e buki aki ta un contribucion valioso pa nos historia pasobra si nos no ta documenta of publica, sigur e generacion nobo cu no a experiencia e periodo ey prome cu Status Aparte, nan no lo sa e parti importante aki di nos historia.


text:
Tambe CAft a haci un bishita na Banco Central di Aruba y a papia cu Controlaria General di Aruba. Ademas e presidente a laga nan inform’e tocante e sistema fiscal di Aruba y e reformanan necesario di dje.
Pa loke ta e conferencia di prensa, el a splica lo siguiente:
Segun expectativa lo cera aña 2017 cu un deficit financiero di 3,1% di e PNB. Di conformidad cu e Ordenansa Nacional tocante supervision financiero temporal di Aruba (LAft) un deficit financiero di 0,5% di e PNB ta permitibel. Pa toch por cumpli cu su obligacionnan Aruba a contrae prestamo adicional di AWG 130 miyon.
Pa motibo di esaki e cuota di debe lo subi, segun expectativa, te na 87% di e PNB na final di 2017. Tambe na 2018 ta existi e menasa di un desviacion di finansa publico. Kiermen, cu ta di gran importancia pa mas pronto posibel Gobierno di Aruba bini cu un plan financiero, inclusive cu medida pa 2018.
Norma di deficit di Laft fuertemente surpasa
E reportahe di ehecucion di e di tres kwartaal di 2017 ta duna un bista preocupante. Sector colectivo di Aruba tin te y cu e di tres kwartaal di 2017 un deficit provisional di 2,6% di e PNB. Esaki ta 2,1% di e PNB mas cu e norma di deficit legal di 0,5% di e PNB pa 2017. Di e nota di modificacion den e modificacion di presupuesto di 2017 ta sali na cla cu e deficit pa 2017 a empeora den e ultimo lunanan y segun expectativa lo yega na 3,1% di e PNB.
Loke ta causa e deficit di 2017 ta, entre otro, e (no-)entrada di impuesto decepcionante di AWG 50 miyon y e boekmento af (ponemento como perdida) di e entradanan presupuesta di Refineria di Aruba na balor di AWG 73 miyon. Pa tal motibo mester a amplia e suma di prestamo cu AWG 130 miyon te na un suma di AWG 569 miyon. Durante 2017 tabata bira cada bes mas evidente cu lo no tabata posibel mas pa Aruba cumpli cu e norma di LAft.
Medida di austeridad ta inevitabel for di 2018
Aruba ta para pa 2018 dilanti di un problema financiero enorme. Saliendo for di LAft lo mester realisa un surplus di 0,5% di e PNB, y segun LAft tambe mester compensa e deficit di 2017 completamente na 2018. Tambe pasobra den 2018 no tin e posibilidad di plama e compensacion di e deficit durante mas aña por conclui cu lo no alcanza e norma di LAft na 2018.
Aruba ta reconoce e situacion financiero precario y kier presenta un plan financiero rapidamente. Ta necesario awor pa e medidanan aki cuminsa na 2018, surti efecto y forma parti di e presupuesto di 2018 aproba. Tambe despues di 2018 mester di mas accion pa haya un bista di finansa publico duradero. Un pakete cu ta consisti di medida di austeridad structural pa Aruba ta, pues, inevitabel. Ademas di esey lo mester fortifica economia na forma sostenibel. Reapertura di e refineria a bolbe haya tardanza y na e momento aki no ta masha cla ta kico exactamente ta bay pasa cu e refineria.
Fuente: https://www.diario.aw


text: Diasabra marduga riba e caminda di Kibaima chauffeur den un corolla a perde control tras di stuur dal den barancanan y bolter cu e vehiculo. E auto a cay bek riba su 4 wielnan. E impacto tabata fuerte e auto a keda full kibra y e chauffeur despues di e impacto a core bandona e sitio na pia bayendo zuid. Tabata tin hende cu a topa cu e accidente y raporta na Polis. Polis a core bay zuid unda e homber a bay, el a sconde den mondi y e tabata bou influencia di alcohol y a bay cu e detenido warda. Famia un rato a presenta na e sitio y tabata stroba trabou di Polis y asta un di e señoranan ey bou cu ta un ambtenaar a asta menasa persona cu a yuda Polis cu e buskeda.